Biskoazh neo bet embannet e oa ur renad nevez a vije impalaeriezh e anv. E-pad pell eo bet miret gwiskamantoù ha pennaennoù ar Republik roman, rak aon bras o doa ar Romaned ma vije renet ur cheñchamant e-enep dan henvoazioù hag a-enep da youl an doueoù marteze. Hervez an istor ofisiel diwar o intrudu en em lakae ar Republik, ar Bobl hag o Sened etre daouarn un den hepken. Princeps e oa e ditl boutinañ ha ne oa nemet hini ar senedour en doa droad evit komz e penn kentañ an holl. Ur wech choazh e oa ur ster relijiel kuzh pa sonje ar Romaned e oa ar pep kentañ o komz an hini awenet gant an doueoù hag e veze selaouet spis outañ.  Evit abeg  aon ar cheñchamant e veze kustum ivez e mareoù kentañ reiñ dar princeps an titl a goñsul, uhelañ magistraderezh ar Republik.